Ավագ Պետրոսյանն իր ուրույն տեղն ունի հայ օպերային թատրոնի պատմության մեջ: Նրա ստեղծագործական ողջ կյանքը կապված է հայ օպերային խաղացանկի ամենանշանակալի ստեղծագործությունների հետ: Երգչի ու նրա մարմնավորած հայկական օպերային որոշ հերոսներ այս կամ այն կերպ նույնացվել են Ավագ Պետրոսյանի անվան հետ: Այդ հերոսների վոկալ եւ բեմական նկարագիրն ընկալվում է նախեւառաջ հենց Ավագ Պետրոսյան տաղանդավոր արտիստի կերպավորմամբ: Այդպիսիք են Սարոն եւ Սանթուրը Արմեն Տիգրանյանի «Անուշ» եւ «Դավիթ Բեկ», Կարոնՙ Անդրեյ Բաբաեւի «Արծվաբերդ», Տիրիթըՙ Տիգրան Չուխաջյանի «Արշակ Երկրորդ» օպերաներում եւ այլն: